Tauno Luiro

Tauno Johannes Luiro (født 24. februar 1932 i Rovaniemi, død 29. oktober 1955 i Muurola, Rovaniemi) var en finsk skihopper. Han representerte klubben Ounasvaaran Hiihtoseura.

2. mars 1951 satte han verdensrekord i Oberstdorf med 139 m. Rekorden ble ikke slått før i 1961. Han vant som første utenlandske hopper juniorklassen i Holmenkollen i 1951. Tauno Luiro sa i et intervju med Aftenposten etter rennet at klubben hans Ounasvaaran Hiihtoseura hadde hatt en hopptrener fra Nord-Norge i 4 uker i vinter. Han sa de lærte mye av nordmannen. Han var innom Harstad i 1950 og hoppet da i Ravnebergbakken, tatt i bruk samme vinter.

Tauno Luiro var bror av kombinertløper Erkki Luiro og onkel til skihopper Tauno Käyhkö, som begge deltok i OL. 

Luiro døde av tuberkulose i 1955, bare 23 år gammel.

Eksterne lenker 
 
 British Pathé: Skiing at Oberstdorf 1952 (filmklipp, med bl.a. Tauno Luiros rekordhopp) (feil årstall, eller forveksling med svenske Toivo Lauren?)

Finske skihoppere
Deltakere for Finland under Vinter-OL 1952
Skihoppere under Vinter-OL 1952
Personer fra Rovaniemi
Fødsler i 1932
Dødsfall i 1955